b"\n_START_ARTICLE_\nDecagonita\n_START_SECTION_\nCaracter\xc3\xadstiques\n_START_PARAGRAPH_\nLa decagonita \xc3\xa9s un aliatge de f\xc3\xb3rmula qu\xc3\xadmica Al\xe2\x82\x87\xe2\x82\x81Ni\xe2\x82\x82\xe2\x82\x84Fe\xe2\x82\x85. Va ser aprovada com a esp\xc3\xa8cie v\xc3\xa0lida per l'Associaci\xc3\xb3 Mineral\xc3\xb2gica Internacional l'any 2015. Es tracta d'una fase natural d'un quasicristall, i es coneix un an\xc3\xa0leg sint\xc3\xa8tic. No \xc3\xa9s possible donar valors de cel\xc2\xb7les unitat tridimensionals per a aquest mineral. _NEWLINE_L'exemplar que va servir per a determinar l'esp\xc3\xa8cie, el que es coneix com a material tipus, es troba conservat a la col\xc2\xb7lecci\xc3\xb3 mineral\xc3\xb2gica del Museu d'Hist\xc3\xb2ria Natural de la Universitat de Flor\xc3\xa8ncia, a It\xc3\xa0lia, amb el n\xc3\xbamero de cat\xc3\xa0leg 3146/I.\n_START_SECTION_\nFormaci\xc3\xb3 i jaciments\n_START_PARAGRAPH_\nVa ser descoberta al meteorit Khatyrka, trobat al riu Khatyrka, dins el mass\xc3\xads d'Iomrautvaam, a Kori\xc3\xa0kia (Districte Federal de l'Extrem Orient, R\xc3\xbassia). Es tracta de l'\xc3\xbanic indret a tot el planeta on ha estat descrita aquesta esp\xc3\xa8cie mineral. Sol trobar-se associada a altres minerals de la s\xc3\xa8rie faialita-forsterita."